[Advokatska kancelarija Žunić](https://zuniclaw.com/) je posvećena najvišim standardima u pružanju advokatskih usluga i rešavanju složenih predmeta koji zahtevaju inovativnu pravničku ekspertizu. Da bismo bili uspešni potreban nam je ambiciozan pravni tim koji okuplja one koji su jednako posvećeni stalnom profesionalnom razvoju i napretku.

KOGA TRAŽIMO?

Zbog povećanog obima posla i proširivanja višedecenijske advokatske prakse, Advokatska kancelarija Žunić raspisuje konkurs za poziciju advokatskog pripravnika za sedište u Novom Sadu.

MINIMALNI USLOVI

* Završen Pravni fakultet u Republici Srbiji, s tim da će i studenti koji očekuju da će diplomirati do isteka roka za konkurisanje biti razmatrani.
* Poznavanje engleskog jezika na C1 nivou CEFR – pismeno i usmeno izražavanje
* Spremnost na posvećen rad u dinamičnom i rastućem timu
* Visoko razvijene organizacione i analitičke veštine
* Otvorenost ka inovativnom pristupu advokaturi
* Profesionalizam u odnosu prema radu, klijentima i saradnicima

POŽELJNE KVALIFIKACIJE

* Zvanični sertifikati o poznavanju engleskog jezika (IELTS, TOEFL, CAE, CPE…)
* Poznavanje drugih stranih jezika
* Završene master studije u Srbiji ili inostranstvu
* Doktorske studije
* Akademski uspeh tokom studija
* Učešće u domaćim i inostranim takmičenjima u pravu tokom studija
* Pohađanje pravnih konferencija, radionica, letnjih škola i sl.

MOGUĆNOSTI ZA KANDIDATE

* Mogućnost priključivanja advokatskom timu nakon obavljanja pripravničkog staža
* Rad u timu diplomaca prestižnih svetskih univerziteta uz pristup advokaturi koji se primenjuje u prestižnim advokatskim kancelarijama u Velikoj Britaniji i SAD
* Mogućnost za kontinuirano profesionalno napredovanje uz poseban akcenat na inovacije u advokaturi u skladu sa najnovijim tehnologijama
* Učešće na konferencijama, seminarima i raznim obukama.

KAKO DA SE PRIJAVITE

Ukoliko smatrate da posedujete navedene kvalifikacije i želite da postanete deo tima Advokatske kancelarije Žunić, pošaljite neophodnu dokumentaciju  putem prijave na našoj stranici [Karijera](https://zuniclaw.com/karijera/).

ROK ZA PRIJAVU

Poslednji dan za prijavu je **01.12.2019.** godine.

Svaka prijava koja bude poslata će biti razmotrena odmah po prijemu. Shodno navedenom, kandidat može biti primljen i pre isteka roka za prijavljivanje, zbog čega savetujemo svim zainteresovanim kolegama da svoje prijave pošalju što ranije.

PROCES SELEKCIJE KANDIDATA

Proces selekcije kandidata se vrši u sledećim koracima:

1. Razmatranje dospelih pismenih prijava
2. Test poslovne korespondencije i logičkog zaključivanja
3. Intervju sa odabranim kandidatima